కోబాల్ట్(II) కార్బొనేట్

కోబాల్ట్ (II) కార్బొనేట్ఒక రసాయన సమ్మేళనం. ఇది ఒక అకర్బన రసాయన సంయోగపదార్థం. కోబాల్ట్, కర్బనం,, ఆక్సిజన్ మూలకాల సమ్మేళనం వలన ఈ రసాయన సంయోగ పదార్థం ఏర్పడినది. ఈ సమ్మేళన పదార్థంలోని కోబాల్ట్ ఒక లోహధాతువు, కర్బనం ఒక అలోహం కాగా ఆక్సిజన్ వాయురూపంలో లభ్యమగు మూలకం.ఎర్రగా, పారా మాగ్నెటిక్ గుణం కలిగిన ఈ పదార్థం, కోబాల్ట్ ఖనిజాన్ని హైడ్రో మేటలార్జికల్ విధానం ద్వారా శుద్ధి చేయునపుడు మధ్యంతరస్థాయి సమ్మేళనంగా ఏర్పడుతుంది.

కోబాల్ట్ (II) కార్బొనేట్ ఒక ఆకర్బన వర్ణ పదార్థం,, ఉత్ప్రేరకాలకు పుర్వగామి. వ్యాపారస్థాయిలో లేత వైలెట్ రంగులో లభించు ఈ సమ్మేళనపదార్థం యొక్క రసాయన సంకేత పదం CoCO3(Co(OH) x(H2O) y.నిర్జల కోబాల్ట్(II) కార్బొనేట్ సంకేత పదంCCoO3

భౌతిక ధర్మాలు
కోబాల్ట్ (II) కార్బొనేట్ ఘన పదార్థం. నిర్జల కోబాల్ట్(II) కార్బొనేట్ ఎరుపు/పింకురంగులో స్పటికములుగా ఉండును.అర్ద్రకోబాల్ట్ (II) కార్బొనేట్ వైలెట్, పింకు గులో ఉండును. ఈ సంయోగ పదార్థం యొక్క ఆణుభారం 118.94గ్రాములు/మోల్. కోబాల్ట్ (II) కార్బొనేట్ యొక్క సాంద్రత 4.13గ్రాములు/సెం.మీ3.నిర్జల కోబాల్ట్ కార్బొనేట్ ద్రవీకరణ ఉష్ణోగ్రత 427 °C, కాని ద్రవికరణ కన్నాముందే కోబాల్ట్ (II) ఆక్సైడుగా వియోగంచెందును. జలయుత కోబాల్ట్ కార్బొనేట్ 140 °C వద్ద వియోగం చెందును. కోబాల్ట్ (II) కార్బొనేట్ వక్రీభవన సూచిక 1.855

ఉత్పత్తి-రసాయన లక్షణాలు
కోబాల్ట్‌యుత సల్ఫేటులను సోడియం బైకార్బొనేటుటో కలిపి వేడిచెయ్యడం వలన కోబాల్ట్ (II) కార్బొనేట్ ఏర్పడును.ఏర్పడిన కార్బోనేటును కాల్సినింగు(Co3O4) చెయ్యుదురు.
3 CoCO3 + 1/2 O2 → Co3O4 + 3 CO2
ఏర్పడిన Co3O4 అధిక ఉష్ణోగ్రత వద్ద CoO పరివర్తింప బడుతుంది. ఎక్కువ పరివర్తక లోహకార్బోనేటులవలె, కోబాల్ట్ కార్బొనేట్ కూడా నీటిలో కరుగదు.కాని ఖనిజ ఆమ్లాల వలన చర్యకు లోనగును.
CoCO3 + 2 HCl + 5 H2O → [Co(H2O)6]Cl2 + CO2

ఉపయోగాలు
కోబాల్ట్ కార్బోనేట్ సమ్మేళనం, కోబాల్ట్ కార్బొనైల్,, పలుకోబాల్ట్ లవణాల ఉత్పత్తికి పుర్వగామి(precursor) గా పనిచెయ్యును.
ఈ సంయోగ పదార్థాన్ని ఆహారానికి సంబంధించి పథ్యసంబంధమైనఅదనంగా ఉపయోగిస్తారు.
కోబాల్ట్ ఒక ఆవశ్యక మూలకం.
మృణ్మయపాత్రల మెరుపు కలిగించు పదార్థాల తయారీకి పూర్వగామిగా ఉపయోగపడుతుంది.

రక్షణ
కోబాల్ట్ కార్బోనేట్ కడుపులోకి వెళ్ళిన ప్రమాదకరం . కళ్ళను, చర్మాన్ని తాకిన ప్రకోపింప జేసే గుణం కలిగి ఉంది.

ఇవికూడా చూడండి
కోబాల్ట్

మూలాలు

రసాయన శాస్త్రము
అకర్బన సమ్మేళనాలు
కోబాల్ట్ సమ్మేళనాలు